ANDREW WOMMACK EVANKELIUMIN ÄÄRELLÄ
ÄLÄ RAJOITA JUMALAA 18/20
Juhlimme sitä, että Jeesus, -
maailman Pelastaja, Immanuel eli Jumala kanssamme tuli maailmaan.
Tässä raamatunopettajamme Andrew.
―Tervetuloa mukaan uudenvuodenaaton lähetykseen.
Tämä on vuoden 2014 viimeinen ohjelma. On ihmeellistä, -
miten nopeasti vuosi on kulunut. Herra on tehnyt upeita asioita.
Toivon, että sinullakin on ollut hyvä vuosi. Ellei, niin seuraava vuosi -
voi olla elämäsi paras, jos vain annat Jumalan toteuttaa hyvän tahtonsa.
Jer. 29:11 "Sillä minä tunnen ajatukseni, jotka minulla on -
teitä kohtaan, sanoo Herra: rauhan eikä turmion ajatukset; -
minä annan teille tulevaisuuden ja toivon."
Jumalalla on hyvä suunnitelma sinulle. Jos tämä vuosi ei ole mennyt hyvin, -
älä luovuta, älä tyydy tilanteeseen äläkä anna sen toistua ensi vuonna.
Etsi Herraa tulevana vuonna, niin Hän auttaa sinua menestymään.
Uskon vakaasti niin. Olen puhunut siitä, miten Jumala sanoi minulle, -
että rajoitin Häntä ajattelemalla liian pienesti. Sarja loppuu pian.
Uudet materiaalini tästä aiheesta ovat saatavana tv:n kautta vain sarjan ajan.
Tämä opetus on muuttanut elämäni ja uskon, että se pystyy sytyttämään -
jokaisen tätä ohjelmaa katsovan ihmisen sydämen palamaan.
Muistutan vielä, että saatavana on myös tämä pieni staattinen tarra.
Sen voi laittaa lähes mihin vain muistuttamaan, -
ettet rajoittaisi Jumalaa. Viimeksi puhuin mielikuvituksen voimasta.
Jumala puhui minulle monista asioista. Olin laiskistunut -
ja pelkäsin epäonnistumista ja ihmisten puheita.
Loppujen lopuksi kyse oli siitä, etten ollut nähnyt itseäni -
menestymässä ja tekemässä asioita, jotka Jumala oli sydämelleni pannut.
Minun piti muuttaa tapaani nähdä ja kuvitella asioita.
Viime jaksossa puhuin siitä, mitä mielikuvitus on. Se ei ole fantasiaa.
Se on vain kykysi kuvitella mielessäsi asioita, joita et näe silmilläsi.
Ne ovat usein abstrakteja asioita, joita on mahdotonta nähdä.
Minulle Jumala sanoi, että ohjelmani näkyisi kaikkialla maailmassa -
ja että tavoittaisin ihmisiä ja perustaisin raamattukouluja.
Mikään niistä ei ollut vielä totta, enkä voinut nähdä niitä silmilläni.
Minun piti nähdä ne ensin sydämessäni. Sitä on mielikuvitus.
Viimeksi selitin, että jokaisella on mielikuvitus ja että se toimii.
1. Moos. 6:5 "Mutta kun Herra näki, että ihmisten pahuus oli suuri -
maan päällä ja että kaikki heidän sydämensä aivoitukset ja ajatukset -
olivat kaiken aikaa ainoastaan pahat".
Englanniksi puhutaan aivoitusten sijaan mielikuvituksesta.
Jae 6 "niin Herra katui tehneensä ihmiset maan päälle, -
ja hän tuli murheelliseksi sydämessänsä."
Jakeissa 7―8 Hän sanoi tuhoavansa maan vedenpaisumuksella -
ja jättävänsä eloon vain 8 ihmistä.
Jumala tuomitsi ihmiset heidän mielikuvituksensa takia.
En usko, että moni tavoittelee asioita aktiivisesti mielikuvituksensa avulla -
tai ymmärtää mielikuvituksen voiman.
Emme myöskään koe olevamme vastuussa siitä mielikuvituksesta, -
joka meillä on käytössä.
Jos joku sanoo vihaavansa sinua ja uhkaa tehdä sinulle jotain pahaa, -
sanot luultavasti, ettet voi olla masentumatta siitä.
Jumala kuitenkin pani ihmiset tilille heidän mielikuvituksestaan -
ja tuhosi maan vedenpaisumuksella, -
koska ihmisten mielikuvitus ja ajatukset olivat pelkästään pahoja.
Toki se johtui myös heidän teoistaan, mutta teot ovat vain seurausta siitä, -
mitä ajattelemme sydämessämme. Se sanotaan jakeessa Snl. 23:7.
Uskon, ettei ajattelulla tarkoiteta siinä vain mielen toimintaa.
Maailma tuhoutui, koska ihmiset käyttivät mielikuvitustaan -
pahojen asioiden kuvittelemiseen. Jumala pitää mielikuvitustamme -
tilivelvollisena pahoista ajatuksista. En usko, että moni ymmärtää tätä.
Emme usko olevamme tilivelvollisia siitä, miten kuvittelemme asioita -
tai millaisina näemme itsemme, mutta niin Sana sanoo.
1. Mooseksen kirjan luvussa 11 vedenpaisumuksen jälkeen -
kun ihmiset olivat alkaneet lisääntyä maan päällä, -
he alkoivat rakentaa Baabelin tornia. Katso, mitä tapahtui jakeessa 5: -
"Niin Herra astui alas katsomaan kaupunkia ja tornia, -
jonka ihmislapset olivat rakentaneet. Ja Herra sanoi: -
'Katso, he ovat yksi kansa, ja heillä kaikilla on yksi kieli, -
ja tämä on heidän ensimmäinen yrityksensä.
Ja nyt ei heille ole mahdotonta mikään, mitä aikovatkin tehdä.'"
Englanniksi puhutaan jälleen mielikuvituksesta aikomuksen sijaan.
Mikään ei voi estää sinua tekemästä asiaa, jonka olet kuvitellut.
Et myöskään voi tehdä mitään, mitä et ole nähnyt mielessäsi.
Moni ei ole ehkä ajatellut tätä asiaa ja saattaa kyseenalaistaa opetukseni.
Voin vahvistaa sen tämän ja monien muiden jakeiden arvovallalla.
Luetaan Heprealaiskirjeen luvusta 11. Siinä puhutaan samasta periaatteesta.
Hepr. 11:15. Tässä puhutaan Abrahamista ja Saarasta.
"Jos heidän mielessään olisi ollut se maa, josta he olivat lähteneet, -
he olisivat toki voineet palata sinne."
Heidän mahdollisuutensa kapinoida Jumalaa vastaan ja palata takaisin -
yhdistetään siihen, mitä he ajattelivat.
Heillä ei olisi ollut kiusausta palata, elleivät he olisi ajatelleet sitä maata.
Olisimme suuria Jumalan ihmisiä, jos emme joutuisi kiusaukseen.
Mistä kiusaukset tulevat?
Ne eivät vain ilmesty tyhjästä. Ne tulevat siitä, miten ajattelet.
Jos et pysty näkemään itsesi epäonnistuvan tai tekevän -
tiettyjä asioita, niin ei tapahdu.
Tiedän, että monien mielestä mielikuvitus ei ole niin tärkeä asia, -
eivätkä he ole tästä samaa mieltä, mutta minusta tässä sanotaan niin.
Olen käyttänyt tätä esimerkkiä ennenkin. Kasvoin kristityssä kodissa.
Sisarukseni kasvoivat samassa kodissa, mutta kokivat asiat eri tavoin.
Kaikki ei siis johdu geeneistämme tai ympäristöstä, jossa kasvoimme.
He kasvoivat samassa ympäristössä, -
mutta joutuivat silti vaikeuksiin ja lähtivät pois Herran luota.
Nyt he palvelevat Jumalaa, mutta me kaikki kuljimme eri teitä.
Meihin eivät siis vaikuta pelkästään ulkopuoliset vaikutteet.
Kun kuulin, että meidän tulee rakastaa ja palvella Jumalaa -
ja pysyä seksuaalisesti puhtaina, otin nämä asiat onkeeni.
En tiedä kaikkia syitä siihen, mutta en ole koskaan tehnyt tiettyjä asioita.
Minulle opetettiin, että aviorikos, kaikenlainen säädyttömyys, -
esiaviollinen seksi ja prostituutio olivat väärin.
Tuollaiset asiat eivät vain kuuluneet oikeaan elämäntyyliin.
Kuulin noista asioista kuten muutkin, mutta ne eivät olleet minua varten.
En keskittynyt niihin enkä ajatellut niitä. En katsonut pornografiaa -
enkä käynyt alaikäisiltä kielletyissä elokuvissa.
18-vuotiaana matkustin äitini kanssa Sveitsiin Billy Grahamin kokoukseen.
Lähdimme matkaan seurakunnan ryhmän mukana.
Vietimme yön New Yorkissa, josta lento Eurooppaan lähti.
Olin nuori texasilaispoika enkä ollut ennen käynyt Isossa Omenassa.
Hotellimme oli aivan Times Squaren vieressä.
Näin asioita, joita en ollut koskaan ennen nähnyt, -
ja ne järkyttivät minua suuresti. Eräs kaveri tuli luokseni -
ja yritti myydä minulle yhden tytöistään. Hän oli parittaja.
Olin kai kuullut, että sellaista tapahtui, mutten ikinä ajatellut sitä.
Hän yritti puhua minulle käyttäen alan terminologiaa.
En ymmärtänyt, mitä hän minulta kysyi.
Kaveri puhui minulle hetken -
ja kääntyi sitten pois päätään pudistellen ja käsiään levitellen.
Hän selvästi ihmetteli, missä luolassa oikein olin kasvanut.
Hotellihuoneessa kerroin kämppä- kavereilleni, mitä tuo mies oli sanonut.
He selittivät, että hän oli yrittänyt myydä minulle seksiä.
Koska en nähnyt itseäni tekemässä sitä, en koskaan miettinyt asiaa -
enkä edes ymmärtänyt alan kieltä, minulla ei ollut kiusausta tehdä sitä.
Minun ei tarvinnut pelätä lankeavani eikä pyytää Jumalalta apua siihen, -
että pysyisin Hänelle uskollisena.
Jos et ajattele jotakin asiaa, siitä ei voi tulla sinulle kiusaus.
"Jos heidän mielessään olisi ollut se maa, josta he olivat lähteneet, -
he olisivat toki voineet palata sinne." Abrahamille ja Saaralle -
heidän kotimaahansa palaaminen oli syntiä ja tottelemattomuutta.
Heidän kiusaksensa langeta syntiin riippui siitä, mitä he ajattelivat.
Jos et ajattele syntiä, et tee sitä.
Sinun pitää tehdä jotain mielessäsi ennen kuin voit tehdä sen kehollasi.
Juuri tämän takia pornografia on niin tuhoisaa.
Moni ajattelee, ettei tee mitään, katsoo vain joitakin kuvia.
Nuo kuvat kuitenkin maalaavat kuvia mielikuvitukseemme -
ja vievät meidät vääriin paikkoihin.
Lopulta ne saavat meidät tekemään itse aviorikoksen.
Vaikka joku ei koskaan tekisi itse tekoa, luimme juuri, -
että Jumala tuomitsi ihmiset heidän pahan mielikuvituksensa takia.
Jumalan mielestä on väärin, että edes ajattelet tuollaisia asioita.
Silti ihmiset tekevät sitä koko ajan. Heistä ajatuksilla ei ole väliä, -
kunhan he vain eivät koskaan fyysisesti toteuta itse tekoa.
Teot ovat ajatustemme sivutuote, ja ajattelemme mielikuvituksen avulla.
Jos sanon sanan 'koira', et näe mielessäsi kirjaimia K, O, I, R ja A.
Sen sijaan näet kuvan koirasta. Ajattelemme asiat kuvina.
Joku voi nähdä suuren ja mustan, toinen pienen ja valkoisen koiran.
Sanojen avulla voin auttaa selventämään tuota kuvaa.
Voin sanoa: Ajattele isoa, mustaa ja ilkeää koiraa.
Sanoillani voin muuttaa kuvaa, joka mielessänne on, -
kunnes näemme saman asian.
Emme kuitenkaan ajattele asioita sanoina tai kirjaimina.
Sen sijaan näemme asiat kuvina. Sitä kutsutaan mielikuvitukseksi.
Sanakirjan mukaan mielikuvitus on kyky nähdä asioita, -
jotka eivät ole juuri nyt läsnä.
Se on kyky nähdä sielumme silmin, ja ajattelemme asiat kuvina.
Mielikuvitus on väkevä voima. Palataan jakeisiin 1. Moos. 11:5―6.
Herra itse asiassa koki ihmisten mielikuvituksen uhkaavana.
Hänen oli tehtävä asialle jotain, ja Hän sekoitti ihmisten kielen, -
koska ihminen pystyi nyt tekemään kaiken, minkä mielessään kuvitteli.
Tiesitkö, että mielikuvituksemme on luova osa meistä?
Puhuin viimeksi jakeesta Jes. 26:3 -
"Vakaamieliselle sinä talletat rauhan, rauhan, sillä hän turvaa sinuun."
'Mieliseksi' käännetty sana on hepreaksi jetser.
Se voitaisiin kääntää myös mielikuvitukseksi.
Strongin selitysteoksen mukaan se tarkoittaa käsitystä ja mielikuvaa -
eli siis päämäärää ja pyrkimystä.
Tämä heprean sana puhuu ajatusten synnystä eli mielikuvituksesta.
Ajatuksia ei voi ostaa kaupasta, ei myöskään lapsia.
Lapset hedelmöitetään, siemen istutetaan. Sitten sen täytyy kasvaa, -
ja lopulta lapsi syntyy, mutta ensin tarvitaan hedelmöittyminen.
Jos haluaa estää lapsen syntymän, kannattaa estää hedelmöitys -
mieluummin kuin tehdä abortteja. Silloin lapsia ei taatusti synny.
Syntiäkin vastaan on tehokkainta taistella niin, -
ettei koskaan edes ajattele sitä. Ajatukset johtavat tekoihin, -
ja mielikuvitus on avainasemassa. Jos pystyisit hallitsemaan sitä, -
voisit hallita tekojasikin. Kaikki saa alkunsa mielikuvituksessa.
Voit estää tiettyjen asioiden syntymisen, jos et ajattele niitä.
Samoin myös varmistaa sen, että tietyt asiat saavat alkunsa, -
jos kuvittelet oikeita asioita ja annat Jumalan Sanan -
maalata sisääsi kuvan siitä, kuka olet, mitä sinulla on ja mitä voit tehdä.
Juuri tästä syystä Raamatussa on paljon kertomuksia ihmisistä, -
jotka olivat epäonnistuneet, mutta muuttuivat ja muuttivat asioita.
Heidän tarinansa on helppo nähdä mielessään, -
jolloin voimme tavoitella samaa.
Jeesus käytti vertauksissaan asioita, jotka ihmiset saattoivat nähdä, -
kertoakseen asioista, joita he eivät voineet nähdä.
Jumalan Sanaa verrataan siemeneen. Se on hieno kuva Sanan toiminnasta.
Vertaukset helpottavat kuvittelemista. Mielikuvituksesi on väkevä voima.
Palaan siihen, että rajoitin Jumalaa mielikuvituksellani monesta syystä.
En antanut itseni nähdä sitä, että voisin menestyä -
ja tehdä asioita, joiden tiesin kuuluvan Jumalan kutsuun.
Ne tuntuivat aina olevan kaukana tulevaisuudessa.
Se johtui siitä, että keskityin siihen, mitä tein juuri sillä hetkellä.
Minun piti myös käsitellä pelkoni siitä, että minua arvosteltaisiin.
Pelkäsin myös, että jos näkisin ja kuvittelisin itseni menestyvänä -
ja saavuttamassa Jumalan minulle antamia päämääriä, ylpistyisin.
Siksi en koskaan antanut itseni ajatella noita asioita.
Jumala sanoi minulle, että rajoitin Häntä mielikuvitukseni kautta.
Minun piti oppia näkemään itseni aivan uudella tavalla.
Minun piti nähdä itseni menestyvänä. Siihen kuului myös se, -
että toimistoni oli muuttamassa 1 300 neliömetrin rakennuksesta -
uuteen, isompaan rakennukseen. Minulle esiteltiin noin 3 000 neliön -
kokoisia rakennuksia, mutta Jumala sanoi, että tarvitsisimme isomman.
Niinpä kävin katsomassa lähes 14 000 neliön kokoista rakennusta.
Se oli aivan valtava. Emme lopulta ostaneet sitä, -
vaan ostimme noin 10 000 -neliöisen rakennuksen, mutta oli tärkeää, -
että kävin katsomassa isompaa rakennusta, koska en ollut koskaan -
kuvitellut mitään niin suurta. Tuossa rakennuksessa käyminen -
muutti tapani nähdä ja kuvitella asioita.
Olemme nytkin tuossa noin 10 000 -neliöisessä rakennuksessa, -
mutta rakensimme juuri noin 7 000 -neliöisen rakennuksen -
ja olemme rakentamassa toista, yli 14 000 -neliöistä rakennusta.
Yhteensä niissä tulee olemaan yli 20 000 neliötä, -
kaksi kertaa niin paljon kuin nyt, ja meillä on vielä tämäkin rakennus.
Sanoin tämä selittääkseni, että muutin käsitystäni itsestäni -
käymällä katsomassa rakennuksia, jotka olivat paljon isompia -
kuin ne, mitä olin ennen katsonut. Minun piti alkaa unelmoida isommin.
Toinen tärkeä asia oli tavata ihmisiä, joilla oli vielä suuremmat unelmat -
kuin minulla. Uskon saavani kokoon 53 miljoonaa dollaria -
rakennusprojektiani varten. Tapasin viime viikolla ihmisiä, -
jotka uskovat saavansa Jumalalta 1,2 miljardia dollaria.
Kun puhun heidän kanssaan, asiat asettuvat erilaiseen mittakaavaan.
En halua kritisoida työntekijöitäni, mutta monet järkyttyvät, -
kun sanon uskovani, että saan Jumalalta 53 miljoonaa.
He eivät ehkä sano mitään, mutta heidän silmänsä suurenevat.
Joku ehkä sanoo, ettei oikein osaa edes ymmärtää projektin suuruutta.
Tällaiset reaktiot saavat minut epäilemään, että tavoittelen liikoja.
Sitten puhun ihmisen kanssa, joka uskoo saavansa 1,2 miljardia.
Se saa projektini tuntumaan pieneltä, mikä tekee minulle hyvää.
Minun pitää liikkua ihmisten kanssa, jotka uskovat suurempia kuin minä.
Se laajentaa mielikuvitustani ja auttaa minua näkemään suuremmin.
Juttelin erään pastorin kanssa, joka uskoi saavansa 59 miljoonaa.
Hänestä 53 miljoonan projektini oli pikkujuttu. Se auttoi minua.
Liikun mielelläni visionäärien kanssa, koska se haastaa ja rohkaisee minua.
Jos olet samaa mieltä ja huomaat mielikuvituksesi rajoittavan Jumalaa, -
lyöttäydy sellaisten ihmisten seuraan, jotka odottavat Jumalalta suurempia.
Jos uskot, että sinulla on kutsu lähetystyöhön, etsi joku, -
joka on jo tehnyt tai tekee sitä. Se muuttaa tapasi nähdä asioita.
Jos uskot siunaukseen raha-asioissa, etsi joku, joka menestyy hyvin.
Se vaikuttaa tapaasi tehdä asioita.
Lopuksi lue Jumalan Sanaa. Vaikket löytäisi ketään, -
joka tekee juuri sitä, mihin Jumala on sinut kutsunut, -
Raamatusta löydät ihmisiä, jotka voittivat kaikenlaisia ongelmia.
Kaikki ongelmat ja esteet, jotka voit kuvitella, löytyvät täältä.
Lue Raamattua, mutta älä vain lue sanoja. Tutkiskele niitä mielessäsi, -
kunnes näet, että nuo asiat ovat sinua varten. Se maalaa sisimpääsi kuvan.
Silloin uskosi kasvaa, ja kaikki on mahdollista sille, joka uskoo.
Jos voit uskoa sen, voit saada sen.
Mikään, mitä kuvittelet tekeväsi, ei ole sinulle mahdotonta.
Ystävät ja kumppanit, sijoituksenne järjestöömme ja Charis-kouluun -
tuottavat opetuslapsia eri puolilla maailmaa. Tässä on Cason Cruz.
Toisen raamattukouluvuoteni jälkeen jatkoin täällä ylistyksenjohtajana.
Armon ja uskovan arvovallan ymmärtäminen on antanut minulle -
itsevarmuutta, kun johdan ylistykseen 800 ihmistä joka sunnuntai.
Voin johtaa ihmisiä rohkeasti Kristus-keskeiseen ylistykseen.
Andrew'n työ ja Charis-koulut -
ovat muuttaneet ihmisiä ja maailmaa jo 20 vuotta.
Lisätietoja nettisivuiltamme.
Vetäydy vuorille ja valmistaudu menemään eteenpäin Andrew'n -
ja muiden kanssa vuoden 2015 miesten konferenssissa.
Voimallinen ylistys, voideltu opetus ja yhteys -
rohkaisevat sinua toteuttamaan Jumalan suunnitelman elämääsi.
Ilmoittaudu ruudulla näkyvän osoitteen kautta.
Miehet, valmistautukaa etenemään Hengessä!
Andrew'n opetus "Älä rajoita Jumalaa" on saatavana kirjana.
Se on saatavana myös työkirjana, -
joka sopii pienryhmille, pyhäkouluun sekä itsenäiseen opiskeluun.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Opetus on saatavana myös CD- ja DVD-levyillä 19 punnalla.
Saat kirjan tai levyjen mukana myös Älä rajoita Jumalaa -tarran.
Tämän staattisen tarran voi kiinnittää vaikka peiliin, ja se muistuttaa, -
ettemme rajoittaisi Jumalaa ajattelemalla liian pienesti.
Saat tämän tarran ilmaiseksi myös nettisivujemme kautta.
Jos haluat enemmän kuin yhden tarran, ne maksavat punnan kappale.
Koko opetussarjan voi ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Palvelunumeromme ovat tänään suljettuja joululoman takia, -
mutta voit tilata materiaaleja nettisivuiltamme -
joka päivä ympäri vuorokauden.
Sieltä löydät päivän ohjelmaan liittyvien materiaalien lisäksi -
paljon muitakin tuotteita.
Jos haluat, voit myös tilata materiaaleja kirjoittamalla meille.
Käytä jotakin ruudulla näkyvistä osoitteista. Ota yhteyttä jo tänään!
Työntekijämme saavat pitää vapaata, joten et tavoita heitä tänään.
Et siis tavoita tänään ketään Ison-Britannian toimistoltamme.
Nettisivumme ovat tietysti toiminnassa kellon ympäri.
Voit tilata sieltä materiaaleja. Siellä on myös tietoa siitä, -
miten voit ottaa Jeesuksen vastaan Pelastajanasi -
tai saada Pyhän Hengen kasteen. Siellä on paljon asiaa avuksesi.
Osoite näkyy ruudulla. Kannattaa käydä katsomassa nettisivumme.
Halusin vain muistuttaa siitä, koska työntekijät viettävät nyt lomaa.
Olet tervetullut tapaamaan Andrew'ta johonkin näistä tapahtumista.
Tammikuussa 2015 Andrew puhuu Arizonan Phoenixissa ja Mesassa -
ja pitää vuotuisen miesten seminaarin Coloradon Woodland Parkissa.
Helmikuussa hän vierailee Kalifornian kaupungeissa.
Maaliskuussa hän puhuu Texasissa, Kansasissa ja Oklahomassa -
sekä jälleen Coloradon Woodland Parkissa kampuspäivillä -
ja ARMI-järjestön konferenssissa.
Lisätietoa tapahtumista alueellasi saat nettisivuiltamme.
Oletko koskaan halunnut lukea lisää Andrew Wommackin työstä?
Gospel Truth -lehti on nyt luettavissa nettisivuillamme -
osoitteessa www.awmi.net
Siellä voit lukea lehtiä menneiltä vuosilta, -
lukea hienoja artikkeleita ja tarkistaa samalla uusimmat uutiset.
Gospel Truth -lehdet ovat nyt nettisivuillamme.
Investoi Charis-raamattukouluun ja Andrew Wommackin työhön
Suomennos: Anni Lähteenmäki